钦定古今图书集成/历象汇编/乾象典/第047卷 > 亢池
## 钦定古今图书集成/历象汇编/乾象典/第047卷 > 亢池

按《星经》，“亢池六星，在亢北，主度送迎之事。”

按：《史记天官书》《汉书》《晋书天文志》俱不载。

按《隋书天文志》：“亢北六星曰亢池。亢，舟航也；池，水也，
主送往迎来。”

按《宋史天文志》：“亢池六星，在亢宿北。亢，舟也；池，水也，
主渡水往来送迎。”

按《观象玩占》：“亢池六星，在亢北，主泛舟迎送渡水之
事，一曰伐津。”

按《历学会通》：“亢池渡水，迎送舟船津道。”